OpenShot

OpenShot היא תכנה חופשית לעריכת וידאו, המשוחררת תחת הרישיון הציבורי הכללי של גנו.

התכנה כתובת ב־Python באמצעות GTK+, MLT ו־FFmpeg. כמו כן היא יכולה להתממשק לבלנדר לתכונות מתקדמות.

כיום OpenShot פועלת על מערכות לינוקס, Microsoft Windows ו־Mac OS X.

היסטוריה 
OpenShot נוצרה באוגוסט 2008 על ידי ג'ונתן תומאס, לאחר שלא מצא עורך וידאו העונה לכל דרישותיו - עורך קל לשימוש, חזק ויציב.

כיום מלבד ג'ונתן תומאס מפתחים את OpenShot אנשים רבים נוספים.

תכונות 
OpenShot מספקת עריכה נרחבת ותכונות רבות נוספות, ותוכננה ככלי מעשי לעבודה עם וידאו בהבחנה גבוהה כולל HDV ו־AVCHD. בין תכונותיה העיקריות:
 תמיכה בוידאו, אודיו ותמונות בתבניות קבצים רבים
 שילוב עם GNOME
 שכבות ללא הגבלה
 קיצוץ, חיתוך, הדבקה, קיטוע והתאמת קטעים
 מעברי וידאו עם תצוגה מקדימה בזמן אמת
 תבניות לכותרות, כותרות משנה ותתי כותרות
 כותרות בתלת־ממד
 ציר זמן מתקדם (כולל גרור ושחרר, גלילה, צילום פנורמי, התקרבות והצמדה)
 קידוד וידאו
 התקרבות דיגיטלית לקטעי וידאו
 שינוי מהירויות קטעי וידאו (הילוך איטי וכדומה)
 הוספה ועריכת אודיו
 אפקטי וידאו דיגיטליים הכוללים בהירות, גמא, רוויה, אפרוריות, שקיפות ועוד אפקטי וידאו וקול רבים נוספים

ראו גם 
 Kdenlive
 עריכת וידאו
 תוכנה חופשית
 Shotcut

קישורים חיצוניים 

 

 דף הבית
 רשימת תכונות
 מדריך לשימוש בתוכנה (בעברית)
 דף הבית ב־Launchpad

תוכנות עריכת וידאו
תוכנה חופשית
GTK+